সেঁজুতি সাহা

সেঁজুতি সাহা চাইল্ড হেলথ রিসার্চ ফাউন্ডেশনের একজন বাংলাদেশী অণুজীববিজ্ঞানী। বিশ্ব স্বাস্থ্য সংস্থার পোলিও ট্রানজিশন ইন্ডিপেনডেন্ট মনিটরিং বোর্ডের বোর্ড সদস্য। বাংলাদেশে নতুন করোনা ভাইরাসের পূর্ণাঙ্গ জিনোম বিন্যাস উন্মোচন জন্য তিনি বেশ পরিচিত।

 জীবনী এবং শিক্ষা 
সেঁজুতি সাহার জন্ম ও বেড়ে ওঠা ঢাকায়। তার বাবা ড. সমীর কুমার সাহা একজন অণুজীব বিজ্ঞানী এবং তার মা ডা. সেতারুন্নাহার সেতারা একজন জনস্বাস্থ্য গবেষক। সেঁজুতির ছোট এক ভাইও পেশায় অণুজীববিজ্ঞানী। ব্যক্তিগত জীবনে সেঁজুতি সাহা বিবাহিত।

সেঁজুতি বাংলাদেশে উচ্চ মাধ্যমিক শিক্ষা গ্রহণ করেন। এ লেভেল শেষ করার পর, ২০০৫ সালে কানাডার টরন্টো বিশ্ববিদ্যালয়ে স্নাতকে ভর্তি হন। জৈব রসায়নে স্নাতক শেষ করে তিনি একই বিশ্ববিদ্যালয়ে আণবিক জিনতত্ত্বে পিএইচডি করেন।

কর্ম ও গবেষণা 
উচ্চশিক্ষা শেষে তিনি বাংলাদেশের সিএইচআরএফ ছাড়াও কানাডা ও মার্কিন যুক্তরাষ্ট্রে গবেষক হিসেবে কিছুদিন কাজ করেন। ২০১৯ সাল থেকে সিএইচআরএফ-এ বিজ্ঞানী হিসেবে কর্মরত। এছাড়াও প্রিন্স্টনের একটি গবেষণা সংস্থায় অণুজীববিজ্ঞান ও স্বাস্থ্যব্যবস্থার পরামর্শদাতা হিসেবে দায়িত্ব পালন করছেন।

আণবিক জীববিজ্ঞানের প্রযুক্তি শিশুরোগ গবেষণায় ব্যবহারে সেঁজুতি সাহা কাজ করছেন। ২০১৭ সালে বাংলাদেশের শিশুদের মাঝে মেনিনজাইটিসের হঠাত প্রাবল্যতা দেখা দেয়। সেসময় তিনি আধুনিক আণবিক জীববিজ্ঞানের প্রযুক্তি ব্যবহার করে এই আকস্মিক রোগ বিস্তারের কারণ অনুসন্ধান করে বের করেন। চিকনগুনিয়া জ্বর ও মেনিনজাইটিস সংক্রমনের মধ্যকার একটি সম্পর্ক নির্ণয় করে রোগ সনাক্তকরনের আধুনিক ও সুলভ উপকরণ বের করেন।

২০২০ সালের কোভিড মহামারিতে বাংলাদেশের কোভিড-১৯ সনাক্তকরনের কাজে সিএইচআরএফ যোগ দেয়। সেঁজুতি সাহার নেতৃত্বে আরো আটজন গবেষকের যৌথ উদ্যোগে মে মাসে বাংলাদেশে প্রাপ্ত নমুনা থেকে সংগ্রহকৃত নতুন করোনা ভাইরাসের জিনোম সিকোয়েন্স সফলভাবে উন্মোচন করেন।  একই বছরের জুলাইয়ে প্রথম বাংলাদেশি হিসেবে বিশ্ব সাস্থ্য সংস্থার গ্লোবাল পোলিও ইরেডিকেশন ইনিশিয়েটিভের বোর্ড মেম্বার পদে নিযুক্ত হন।

 স্বীকৃতি  
 বিল এন্ড মেলিন্ডা গেটস এওয়ার্ড ২০১৮
 বঙ্গমাতা বেগম ফজিলাতুন্নেছা মুজিব পুরস্কার  

 তথ্যসূত্র 

 বহিঃসংযোগ 

 ডক্টর সেঁজুতি সাহা — টরন্টো বিশ্ববিদ্যালয়ের ওয়েবসাইটে

বিষয়শ্রেণী:বাংলাদেশী বিজ্ঞানী
বিষয়শ্রেণী:বাঙালি বিজ্ঞানী
বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী নারী শিক্ষায়তনিক ব্যক্তি
বিষয়শ্রেণী:বাংলাদেশী নারী বিজ্ঞানী
বিষয়শ্রেণী:বাংলাদেশী হিন্দু
বিষয়শ্রেণী:বাংলাদেশী অণুজীববিজ্ঞানী
বিষয়শ্রেণী:জীবিত ব্যক্তি